eBook Coreea de Sud. Povestea unui fenomen economic, politic si cultural - Daniel Tudor
Transformarea uimitoare a Coreei de Sud, produsa de-a lungul unei generatii, intr-o putere economica si o democratie infloritoare poate reprezenta un model pentru multe tari aflate in curs de dezvoltare. Cum au reusit coreenii sa realizeze ''miracolul asiatic'', desi au trecut prin secole de dominatie straina si un razboi nimicitor si neavand o traditie democratica anterioara? Odata obtinuta aceasta bunastare, care este pasul urmator? Va deveni Coreea de Sud o tara bogata, dar cu o societate imbatranita, stagnanta si lipsita de vitalitate? Sau dinamismul societatii coreene - si posibilitatea de a primi strainii cu ospitalitate - ii va permite sa realizeze un alt miracol, conducand-o, de aceasta data, in fruntea clasamentului tarilor din lume in materie de calitate a vietii? Daniel Tudor este un jurnalist care a trait timp de un deceniu in Coreea de Sud si a cautat raspunsul la aceste intrebari, intervievand afaceristi prestigiosi, politicieni, lideri religiosi, legende ale sportului, poeti, vedete rock si eruditi. Aceasta fascinanta si neconventionala carte cerceteaza fundatiile culturale, caracteristicile, implicarea societatii in politica, afaceri si locuri de munca, regulile familiale si manifestarea in domenii ca gastronomia, muzica si cinematografia, precum si chestiunile sociale atat de importante pentru viitorul Coreei, inclusiv interactiunile lor cu strainii. Astfel, atinge diferite subiecte precum samanismul, relatiile de clan, dilema cu privire la relatia cu vecina Coreea de Nord (ruda sau inamic), legende referitoare la modul in care se fac afaceri si explicatia cu privire la problemele sociale cauzate de invatarea limbii engleze. Aceasta editie cuprinde si materiale noi legate de evenimentele recente, precum demiterea doamnei presedinte Park sau incidentul de la Sewol. ''Acum 60 de ani, Coreea de Sud era o pustietate economica. Astazi, nu este doar pe locul 11 in clasamentul celor mai importante economii la nivel global, ci si o democratie energica si o forta culturala emergenta. Aceasta transformare constituie subiectul acestei carti noi, Coreea de Sud. Povestea unui fenomen economic, politic si cultural, scrisa de catre Daniel Tudor, corespondent pentru The Economist in Coreea de Sud.'' - Revista Time ''Scrisa cu emotie si in deplina cunoastere a subiectului, cartea lui Daniel Tudor acopera decalajul intelegerii noastre cu privire la una dintre cele mai putin cunoscute tari asiatice... Tudor i-a facut un mare serviciu ''imposibilei tari'', revelandu-i secretele lumii intregi.'' - David Pilling, redactor The Financial Times